Diari Oficial de la Generalitat Valenciana


Sumari del DOGV 9716, del 02-11-2023 (2023/10047)

RESOLUCIÓ de 24 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es concedeixen i es dona publicitat a les subvencions a entitats locals i entitats sense ànim de lucre per a projectes d'inversió en matèria d'equipament de centres i serveis en l'àmbit de la igualtat i les polítiques inclusives convocades per a l'exercici 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9716

Data del DOGV
:   02-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10376


Data del document
:   24-10-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 24 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es concedeixen i es dona publicitat a les subvencions a entitats locals i entitats sense ànim de lucre per a projectes d'inversió en matèria d'equipament de centres i serveis en l'àmbit de la igualtat i les polítiques inclusives convocades per a l'exercici 2023. [2023/10164]  
Vistes les sol·licituds d'ajuda presentades per a projectes d'inversió en matèria d'adquisició de mobiliari, estris i equips informàtics necessaris per al funcionament dels centres i serveis d'atenció social (línia estratègica A), resulten els següents  
  
Antecedents de fet  
Primer. Conforme al que es preveu en l'article 17 de la Llei 38/2003, de 17 de novembre, general de subvencions, i també en l'article 165 de la Llei 1/2015, de 6 de febrer, d'hisenda pública, del sector públic instrumental i de subvencions, es va aprovar l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives (d'ara endavant, ordre de bases), per la qual s'estableixen les bases reguladores per a la concessió de subvencions a entitats locals i entitats sense ànim de lucre per a projectes d'inversió en matèria d'equipament i obres en l'àmbit de la igualtat i les polítiques inclusives (DOGV 8796, 23.04.2020).  
  
Segon. Mitjançant Resolució de 23 de maig de 2023, de la Vicepresidència i Conselleria d'Igualtat i Polítiques Inclusives (d'ara endavant, resolució de convocatòria), es convoquen per als exercicis 2023-2025 subvencions per a entitats locals i entitats sense ànim de lucre per a projectes d'inversió en matèria d'equipament (línia estratègica A), vehicles (línia estratègica B), obres (línia estratègica C) i projectes d'obres (línia estratègica D) en l'àmbit de la igualtat i les polítiques inclusives (DOGV 9606, 30.05.2023).  
  
Tercer. A l'empara d'aquesta convocatòria s'han presentat 209 sol·licituds de subvenció corresponents a actuacions dirigides a l'equipament de centres i serveis d'atenció social del sistema valencià de serveis socials (línia estratègica A).  
  
Quart. De conformitat amb l'ordre de bases i la resolució de convocatòria, poden ser objecte de subvenció dins de la línia A les actuacions que complisquen els requisits establits en aquesta normativa següents:  
- Equipament de centres gestionats per entitats locals i entitats sense ànim de lucre del sistema valencià de serveis socials.  
- Equipament dels serveis següents gestionats per entitats locals i entitats sense ànim de lucre del sistema valencià de serveis socials:  
  
- Promoció de l'autonomia personal.  
- Ajuda a domicili.  
- Assistència personal.  
- Teleassistència.  
  
Cinqué. Cada direcció territorial de la Vicepresidència Segona i Conselleria de Serveis Socials Igualtat i Habitatge, en el seu propi àmbit territorial, ha instruït els expedients rebuts i ha informat la Comissió de Valoració, prevista en l'article 13 de l'ordre de bases, certificant el compliment de les obligacions derivades de la Llei 38/2003, de 17 de novembre, general de subvencions, i també del compliment dels requisits per a procedir a la seua valoració.  
  
Sisé. Les direccions territorials de la Vicepresidència Segona i Conselleria de Serveis Socials, Igualtat i Habitatge han procedit a l'arxiu i tancament dels expedients següents pels motius que s'hi indiquen:  
  
  
  
  
Seté. La Comissió de Valoració va realitzar la baremació corresponent de totes i cadascuna de les sol·licituds presentades que complien amb els requisits d'admissió, incloses en el certificat emés per les direccions territorials instructores, conforme als criteris establits en l'article 5 de l'ordre de bases i el resolc nové de la resolució de convocatòria i va formular proposta de concessió segons l'ordre de prelació obtingut, conforme als criteris de baremació.  
Com a resultat de l'anterior procés, la Comissió de Valoració ha elevat a l'òrgan competent per a la seua resolució la proposta per a resoldre les ajudes, conforme al contingut de l'acta subscrita per totes les persones que en són membres.  
  
Huité. Mitjançant Resolució d'11 d'octubre de 2023, de la Vicepresidenta i consellera d'Igualtat i Polítiques Inclusives, es modifica el resolc cinqué de la Resolució de 23 de maig de 2023, de la vicepresidència i Conselleria d'Igualtat i Polítiques Inclusives, per la qual es convoquen per als exercicis 2023-2025 subvencions per a entitats locals i entitats sense ànim de lucre per a projectes d'inversió en matèria d'equipament, vehicles, obres i projectes d'obres en l'àmbit de la igualtat i les polítiques inclusives, en el sentit d'establir com a termini d'execució de la Línia A, des del dia 1 de gener de 2023 fins al dia 30 de novembre de 2023.  
  
Fonaments de dret  
I. És competent per a resoldre aquest procediment la persona titular de la Direcció General d'Infraestructures de Serveis Sociosanitaris, per delegació, d'acord amb l'article 14.1 de l'Ordre 3/2020, de 17 d'abril, i el resolc deu de la Resolució de 23 de maig de 2023, i també la disposició addicional segona del Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i els articles 1 i 18 del Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge.  
II. El règim jurídic aplicable a la subvenció objecte d'aquesta resolució és el contingut en els preceptes declarats bàsics de la Llei 38/2003, de 17 de novembre, general de subvencions, juntament amb l'article 159 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i també el que s'estableix en la Llei 3/2019, de 18 de febrer, de la Generalitat, de serveis socials inclusius de la comunitat valenciana; l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives, i la Resolució de 23 de maig de 2023.  
III. La present subvenció es concedeix a l'empara del que es disposa en l'esmentada Ordre 3/2020, de 17 d'abril, i la Resolució de 23 de maig de 2023, de convocatòria.  
IV. El pagament i la justificació de la subvenció que es concedeix es realitzarà d'acord amb el que es disposa en l'article 16 de l'ordre de bases i el resolc quinze de la resolució de convocatòria.  
Vistos els preceptes legals invocats i els altres generals de pertinent aplicació, resolc:  
  
Primer  
Adoptar la proposta presa per la Comissió de Valoració i reflectida en la corresponent acta de data 21 de setembre de 2023, en els seus mateixos termes.  
  
Segon  
Tindre per desistides de la seua sol·licitud a les entitats següents i per conclosos els procediments iniciats mitjançant els expedients a què seguidament es fa referència, de conformitat amb el que es disposa en els articles 68 i 94 de la Llei 39/2015, d'1 d'octubre, del procediment administratiu comú de les administracions públiques.  
Tercer  
Concedir les subvencions per a equipament de centres i serveis d'atenció social, convocades per a l'exercici 2023 a les entitats que figuren en l'annex I de la present resolució i pels imports que en aquest annex s'indiquen.  
En l'esmentat annex es detalla l'import assignat a cadascuna de les entitats que han superat la puntuació mínima -que és de 8 punts, de conformitat amb el que es disposa en el resolc deu de la convocatòria-, atés l'ordre de puntuació, d'acord amb el que s'estableix en el resolc onze de la resolució de convocatòria i amb el límit dels crèdits establits en aquesta.  
En l'annex II s'especifiquen les entitats a les quals se'ls ha concedit subvenció per un import inferior al sol·licitat pels motius que s'hi detallen.  
  
Quart  
Denegar les subvencions a les entitats que figuren en l'annex III de la present resolució, pels motius que s'hi detallen.  
  
Cinqué  
Inadmetre les sol·licituds de subvenció de les entitats que figuren en l'annex IV pels motius que s'hi indiquen.  
  
Sisé  
Aprovar i disposar la despesa a favor dels beneficiaris i pels imports que es detallen en l'annex I d'aquesta resolució, a càrrec de la línia de subvenció S5229 i aplicació pressupostària 42.91.58.118.16.1 (Expedient comptable RA núm. 20923.024739).  
  
Seté  
El pagament de les subvencions concedides s'efectuarà, d'acord amb el que es disposa en l'article 16 de l'ordre de bases i el resolc quinze de la resolució de convocatòria.  
Conforme al que s'estableix en el resolc quinze de la resolució de convocatòria, s'anticiparà un 15% de l'import de la subvenció després de la concessió d'aquesta sense garantia prèvia, que s'abonarà en l'anualitat 2023, la resta s'abonarà després de la justificació pel beneficiari de la totalitat de la despesa objecte de la subvenció atorgada.  
Tal com estableix el resolc cinqué de la resolució de convocatòria, el termini d'execució s'estableix per a la línia estratègica A des del dia 1 de gener de 2023 fins al dia 30 de novembre de 2023. La justificació es realitzarà conforme al que s'estableix en l'article 16 de l'ordre de bases i el resolc catorze de la resolució de convocatòria, i s'haurà de presentar abans de l'1 de desembre de 2023.  
  
Huité  
Els pagaments de la subvenció es realitzaran després de la justificació pel beneficiari de la totalitat de la despesa objecte de la subvenció atorgada, de conformitat amb el que es disposa en el resolc quinze de la Resolució de Convocatòria  
  
Nové  
L'incompliment del requisit de justificació en termini de les subvencions concedides o la justificació insuficient podrà donar lloc a la revocació o la minoració de la subvenció, amb exigència, si és el cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció, de conformitat amb el que es disposa en l'article 16 de l'Ordre 3/2020, de 17 d'abril, i l'article 37 de la Llei 38/2003, de 17 de novembre, general de subvencions, sense perjudici de les infraccions i sancions que estableix aquesta llei i els articles 167 i següents de la Llei 1/2015, de 6 de febrer, d'hisenda pública, del sector públic instrumental i de subvencions.  
  
Deu  
Ordenar la publicació de la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, podrà interposar-se recurs contenciós administratiu en el termini de dos mesos a comptar des de l'endemà de la seua notificació, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant la vicepresidenta segona i consellera de Serveis Socials, Igualtat i Habitatge, en el termini d'un mes computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga interposar-se qualsevol altre que s'estime oportú.  
  
València, 24 d'octubre de 2023.- La directora general d'Infraestructures Sociosanitàries (p. d. article 14.1 de l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives, DOGV núm. 8796, de 23.04.2020): Montserrat Alcalá Ortega.